Maiu 2013

Sicilia e cuntinenti
30 di maiu
Còmisu: Doppu anni di travagghi e ritardi fu inauguratu ufficiarmenti l'airuportu di Còmisu. Lu primu aereu avissi a attirrari a inizziu giugnu.

28 di maiu
Baikonour: Di lu cosmòdromu di Baikonour partiu lu primu sicilianu n missioni ntô spazziu pi sei misi, Lu patirsini Luca Parmitanu agghicau â stazzioni spazziali ntirnazziunali n cumpagnia di nu miricanu e di nu russu

6 di maiu
Roma: Mori a 94 anni Giuliu Andriotti, òmunu pulìticu italianu ca fu prutagunista di la vita pulitica dâ pinisula pi cchiossai di 50 anni.
Munnu
15 di maiu
Mosca: Nu diplumàticu miricànu, Ryan Christopher Fogle, fu ristàtu ri li silovik di lu FSB e 'ncusatu ri ssiri nu spiùni ca travagghiava pâ CIA. Ci truvarru 'n cuodu na parrucca, ucciali i suli nìviri, matiriali ri jauta ticnoluggìa, nu pizzinu scrivutu 'n russu (ca s'attrova na traruzzioni 'n angrisi). Duoppu ca o ristàrru lu sò casu fu mediatizzatu ntâ tilivisioni ri statu russa e appoi lu cunsignaru all'ambasciata miricana di Russia, e cunsidiratu persona non grata.

14 di maiu
Pariggi: Lu matimaticu peruvianu Harald Helfgott annunciau la dimostrazzioni di na famusa cungittura di tiurìa dî nùmmura: la cusidditta virsioni dèbbuli dâ Cungittura di Goldbach, e cioé ca ogni nùmmuru sparu cchiù granni di 5 si pò scriviri comu na somma di tri nùmmura primi. Nti sti stissi jonra fu annunciata puru la dimostrazzioni di n'àutru tiurema liatu â cungittura dî nùmmura primi giameddi, e cioé ca esistunu infiniti coppi di nùmmiri primi ca diffirìsciunu cchiù picca di C=70000000.

11 di maiu
Houston: Li austrunauti dâ Stazzioni Spazziali Ntirnazziunali àppiru a nèsciri fora ntô spazziu pi arriparari nu purtusu di unni niscìva ammunìaca. L^'opirazzioni puru siddu appi a essiri priparata n prescia, arriniscìu pirfittamenti.

6 di maiu
Luganu: L'ex prucuraturi dû tribbunali ntirnazziunali pî crimini di guerra Carla Del Ponte dissi ca ntâ guerra civili dâ Siria fopru usati armi chìmichi